Afrikaans: Die uitgangspunt waarmee hierdie studie aangepak is. is dat God vandag steeds deur sy Woord en Gees aan sy kerk iets sê oor die kerk se wese en ordening. Hieruit volg dat die kerk geroep is om voortdurend onder leiding van die Gees noukeurig na die Woord te luister sodat hy in en vir sy tyd steeds kerk kan bly soos God dit bedoel het. In die eerste deel van die studie word dit duidelik dat die Skrif 'n besondere veelkantige beeld van die kerk vertoon. Dit het soms byna teenoorgestelde gesigte en is in baie gevalle 'n refleksie van die eise van omstandighede. Dit reflekteer ook iets van die dinamiese wyse waarop die Here sy kerk in staat stelom in sy besondere omstandighede kerk te wees. In die tweede deel van die studie word die konstantes wat in die meeste van die korpusse na vore kom. saamgevat om riglyne te vorm ten opsigte van die wese en ordening van die kerk. Uiteraard is hierdie sake beperk tot dit wat belangrik is vir die ordening van die kerk. Hier het dit duidelik geword dat die kerk sy oorsprong by God vind deurdat sy Gees binne die ruimte van die verbond individue op grond van die versoeningswerk van Jesus Christus in geloof aan Hom vasbind en hulle so insluit in sy kerk. Hierdie individue is in Christus aan mekaar vasgebind, en kan nie sonder mekaar funksioneer nie. Die kerk is dus vanuit sy aard 'n korporatiewe eenheid. hetsy universeel as die nuwe Israel. of in sy sigbare plaaslike gestalte as gemeente. Die kerk is verder vanuit sy oorsprong 'n afsonderlike groep mense in die wêreld met die verantwoordelikheid om enersyds vas te hou aan die evangelie van Jesus Christus. en andersyds daarmee op die wêreld gerig te wees as God se getuies. Wat die organisatoriese sake betref. is dit duidelik dat die kerk in beide sy universele en plaaslike gestalte 'n geordende geheel is. In hierdie verband is dit belangrik om raak te sien dat Jesus Christus self die struktuur van die kerk is. en terselfdertyd sorg dat dit op 'n geordende manier bedien word. Binne die ruimte van hierdie struktuur het elke lidmaat "n Godgegewe bedieningsverantwoordelikheid. Terselfdertyd is daar besondere bedieninge wat saam met die Heilige Gees die skelet vorm wat die gemeente as liggaam dinamies en beweeglik maak. Hierdie besondere bedieninge is charismaties van oorsprong. funksioneer nie-hiërargies in die gemeente. en het die verantwoordelikheid om die gemeente toe te rus deur veral die onderrig in die evangelie. Die doel hiervan is dat die gemeente sy roeping tot gehoorsaamheid. onderlinge liefde en getuienis kan nakom en die kerk se eiesoortige bestaan gehandhaaf kan word. In dit alles is daar 'n duidelik openheid vir verandering na gelang van die eise van omstandighede. In die derde deel is bepaalde kerkordelike implikasies vanuit die konstantes uitgelig wat op een of ander manier in alle kerklike ordening ter sprake behoort te kom om enersyds pragmatisme en willekeur te voorkom. maar andersyds ook die ruimte te skep vir verskeidenheid na die eise van plaaslike omstandighede. Dit is in die loop van die studie ook in gesprek gebring met beide die tradisionele gereformeerde kerklike ordening soos dit veral in die Ned Geref Kerk neerslag gevind het. en sommige nuwere modelle wat na vore gekom het in die plek van die tradisionele ordening. Dit het in die gesprek duidelik geword dat beide bepaalde eensydighede vertoon. Alhoewel die eise van omstandighede wel hiertoe bygedra het, staan veral van die nuwe modelle plek-plek op wankelrige Skriftuurlike bene.